nickbes/lawsofisrael huggingface dataset:
חוק המרכז להנצחת זכרו של דוד לוי, התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: שלום דנינו, מאיר כהן
תחילה: 2025-07-06T00:00:00
פרסום: ספר החוקים, 06/07/2025, מס' חוברת 3438, עמ' 700
שמות קודמים:
Name: הצעת חוק המרכז להנצחת זכרו של דוד לוי, התשפ"ה–2025
Value: בקריאה הראשונה
Name: הצעת חוק המרכז להנצחת זכרו של דוד לוי, התשפ"ד-2024
Value: בדיון המוקדם
תקציר:
חוק זה קובע כי יוקם מרכז להנצחת זכרו של דוד לוי, מנהיג חברתי ומדיני שתרם רבות לקידום הפריפריה, לצמצום פערים ולקידום יחסי החוץ. המרכז יקדם חקר חברתי ומדיני, יעמיק את ההיכרות עם פועלו של דוד לוי וישקף את אישיותו; המרכז יהיה תאגיד סטטוטורי עם מועצה ציבורית בת 13 חברים. הוא יכלול אתר הנצחה, מכון חקר וארכיון; הקמת המרכז ופעילותו ימומנו מתקציב המדינה, ומתרומות והכנסות שיהיו למרכז. סכום השתתפות המדינה בתקציב המרכז לא יעלה על 2.5 מיליון ש"ח בשנתיים הראשונות, ובשנה השלישית לא יעלה על 5 מיליון ש"ח. שר החוץ ממונה על ביצוע החוק.
חוק לתיקון פקודת סדר הדין הפלילי (מעצר וחיפוש) (מס' 18), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-06-30T00:00:00
פרסום: ספר החוקים, 30/06/2025, מס' חוברת 3436, עמ' 696
שמות קודמים:
Name: הצעת חוק לתיקון פקודת סדר הדין הפלילי (מעצר וחיפוש) (מס' 18), התשפ"ה-2025
Value: בקריאה הראשונה
תקציר:
במסגרת חוק המאבק בכלי הנשק הבלתי חוקיים (תיקון חקיקה והוראת שעה), התשפ"ג–2023, נעשה תיקון לפקודת סדר הדין הפלילי (מעצר וחיפוש) [נוסח חדש], התשכ"ט–1969 (להלן – הפקודה), לפיו נוספו שתי עילות חדשות לביצוע חיפוש ללא צו שופט במטרה להקנות למשטרה כלי אכיפה יעילים למיגור תופעת כלי הנשק הבלתי חוקיים. העילה הראשונה שנוספה מאפשרת לשוטר לבצע חיפוש ללא צו שופט אם התעורר חשד סביר שכלי נשק או חלק מהותי מנשק, שעשוי לשמש ראיה לביצוע עבירה, נמצא במקום, ואם בשל הצורך המיידי לביצוע החיפוש לא ניתן לקבל צו. העילה השנייה שנוספה מאפשרת למשטרה לבצע חיפוש של תיעוד או מצלמה שעשויים לשמש ראיה לביצוע עבירה שדינה עשר שנות מאסר לפחות, הכוללת עבירת נשק, עבירה של ירי במקום מגורים או עבירת סחיטה באיומים. לגבי שתי עילות אלו, נקבע כי החיפוש יבוצע רק באישור בכתב של קצין משטרה בדרגת רב-פקד ומעלה, שיכלול את הנסיבות והנימוקים לצורך בחיפוש מיידי ללא צו. עוד נקבע כי אם במהלך החיפוש נתגלה חפץ שאינו נוגע לעבירה שבשלה ניתן האישור לביצוע החיפוש, השוטר יהיה רשאי לתפוס את החפץ ולהביאו לבחינת שופט, אשר יחליט מה ייעשה בו. הסדרים אלו נקבעו כהוראת שעה לתקופה של שנה, החל מיום כ"ד באייר התשפ"ג (15 במאי 2023), זאת בכדי לאפשר בחינה של ההסדרים המוצעים. במסגרת תיקון מספר 17 לפקודה, נקבע כי הוראת השעה כאמור תוארך בשנה אחת, עד ליום ד' בתמוז התשפ"ה (30 ביוני 2025).
כעת, במסגרת תיקון מספר 18, נקבע להאריך את תוקפה של הוראת השעה עד יום ט"ו בתמוז התשפ"ו (30 ביוני 2026), לצד קביעת מועדים חדשים במסגרת חובת הדיווח הקבועה בחוק בעניין זה.
חוק איסור צריכת זנות (הוראת שעה ותיקון חקיקה) (תיקון), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-07-01T00:00:00
פרסום: ספר החוקים, 01/07/2025, מס' חוברת 3437, עמ' 698
שמות קודמים:
Name: הצעת חוק איסור צריכת זנות (הוראת שעה ותיקון חקיקה) (תיקון), התשפ"ה-2025
Value: בקריאה השנייה והשלישית
Name: הצעת חוק איסור צריכת זנות, התשפ"ה-2025
Value: בקריאה הראשונה
תקציר:
החוק האריך בחמש שנים נוספות – עד ליום 10.07.2030 את חוק איסור צריכת זנות (הוראת שעה ותיקון חקיקה), התשע"ט–2019, שנחקק כהוראת שעה לתקופה של חמש שנים והיה אמור לפקוע ב-10 ביולי 2025. על פי ההסדר מוטל איסור פלילי על צריכת זנות ועל הימצאות במקום המשמש, באופן חלקי או מלא, למעשה זנות במטרה לצרוך זנות. לצד האיסור הפלילי נקבע שברירת המחדל לאכיפת העבירה היא כעבירה מינהלית, באמצעות קנס מינהלי קצוב ואמצעי חלופי לקנס – סדנה פסיכודינמית בנושא נזקי צריכת זנות.
חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 17), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-06-30T00:00:00
פרסום: ספר החוקים, 30/06/2025, מס' חוברת 3435, עמ' 694
שמות קודמים:
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 17), התשפ"ה-2025
Value: בקריאה השנייה והשלישית
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 14), התשפ"ה-2024 - החלק שפוצל ברביעית
Value: בקריאה הראשונה
תקציר:
החוק לייעול האכיפה והפיקוח העירוניים ברשויות המקומיות נחקק כהוראת שעה בשנת 2011, והחל כפיילוט במספר רשויות מקומיות. מטרת החוק הינה ייעול יכולת הפיקוח והאכיפה של הרשויות המקומיות בעבירות שבתחום אחריותן וכן סיוע למשטרת ישראל בפעולות למניעת אלימות. לשם כך החוק מסמיך פקחים עירוניים ומסדיר את הקמתו של מערך שיטור עירוני. לאורך השנים הוראת השעה הוארכה מספר פעמים. בתיקון מספר 17 לחוק, תוקן סעיף 23, כך שתוקפו של החוק הוארך לתקופת זמן נוספת ועד ליום י"ח בתמוז התשפ"ה (14 ביולי 2025).
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה - חרבות ברזל) (תיקון מס' 4), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2025-06-26T00:00:00
פרסום: ספר החוקים, 26/06/2025, מס' חוברת 3434, עמ' 692
שמות קודמים:
Name: הצעת חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה - חרבות ברזל) (תיקון מס' 4), התשפ"ה-2025
Value: בקריאה הראשונה
תקציר:
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל), התשפ"ד–2023, מסמיך את צבא הגנה לישראל ואת שירות הביטחון הכללי לחדור לחומר מחשב הנמצא במחשב המפעיל מצלמה נייחת, לשם סיכול או מניעה של גישה למידע החזותי המופק במצלמה, אם יש בו כדי לסכן באופן ממשי את ביטחון המדינה או את רציפות התפקוד המבצעי של צבא הגנה לישראל, בקשר לפעילות במסגרת מלחמת "חרבות ברזל". כמו כן, נקבעו בו הסדרים שונים הנוגעים למידתיות הפעלת הסמכויות, תיעוד וחובת דיווח לוועדת המשנה למודיעין ולשירותים חשאיים של ועדת החוץ והביטחון של הכנסת. חוק זה, נקבע כהוראת שעה, שהוארכה מספר פעמים. 
כעת, במסגרת התיקון הנוכחי, נקבע כי הוראת השעה תוארך עד ליום י"א בטבת התשפ"ו (31 בדצמבר 2025).
חוק שירות לאומי-אזרחי (תיקון מס' 7), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2025-06-26T00:00:00
פרסום: ספר החוקים, 26/06/2025, מס' חוברת 3433, עמ' 690
שמות קודמים:
Name: הצעת חוק שירות לאומי-אזרחי (תיקון מס' 7), התשפ"ה-2025
Value: בקריאה הראשונה
תקציר:
חוק שירות לאומי-אזרחי, התשע"ד–2014, הינו הוראת שעה המסדירה את שירותם של מיועדים לשירות ביטחון שהם בוגרי ישיבות ומוסדות חינוך חרדיים שמלאו להם 21 שנים, לשרת בשירות לאומי־אזרחי כתחליף לשירותם בצבא הגנה לישראל. השירות במסגרת החוק נעשה על בסיס שני מסלולים: האחד, שירות אזרחי-חברתי תחת אחד מהתחומים או התפקידים המפורטים בחוק, לרבות ביטחון הפנים והגנת העורף, בריאות, רווחה וחינוך; השני, שירות אזרחי-ביטחוני באחד מהגופים המפורטים, לרבות משטרת ישראל, שירות בתי הסוהר והרשות הארצית לכבאות והצלה. כמו כן, החוק כולל הוראות לעניין ביצוע השירות, תקופת השירות והיקפו, תנאי השירות, הסדרת השירות במסגרת הגוף המפעיל ובכלל זה חובותיו. בנוסף, במסגרת החוק הוקמה הרשות לשירות לאומי-אזרחי, אשר אחראית על הפעלת השירות הלאומי-אזרחי בהתאם להוראות החוק, וזאת לצד מתן אפשרות לשר, שהוא חבר הממשלה שהוסמך על ידה לכך, להסמיך מבין עובדי הרשות, מפקחים לשם פיקוח על ביצוע הוראות החוק, ובכלל זה לעניין אופי השירות הלאומי-אזרחי ואיכותו. 
מאחר שתוקפו של ההסדר המאפשר את דחיית השירות לתלמידי ישיבות פקע ב-30.6.2023, ועמו גם פקע תוקפו של חוק שירות לאומי–אזרחי וכדי להמשיך ולאפשר למי ששירותו כבר נדחה להשתלב בשירות לאומי-אזרחי, הוארך תוקפו של חוק שירות לאומי-אזרחי, עד ליום ד' בתמוז התשפ"ה (30 ביוני 2025). 
כעת, במסגרת תיקון מספר 7, הוארך תוקפו עד ליום כ"ד בחשוון התשפ"ו (15 בנובמבר 2025).
חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון מס' 2), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-06-24T00:00:00
פרסום: ספר החוקים, 24/06/2025, מס' חוברת 3431, עמ' 684
שמות קודמים:
Name: הצעת חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון מס' 2), התשפ"ה-2025
Value: בקריאה השנייה והשלישית
Name: הצעת חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון מס' 2) (הסדר הפחתת משכורת לעובד שאין במקום עבודתו ארגון עובדים יציג), התשפ"ה-2025
Value: בקריאה הראשונה
תקציר:
חוק זה מאפשר למעסיק במגזר הציבורי שעובדיו אינם מאורגנים בארגון יציג לערוך הסדר הפחתה שונה מהסדר ההפחתה שבחוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה), התשפ"ה–2025. ההפחתה לפי ההסדר יכולה להיות מרכיבי שכר שאינם חלק מהבסיס הקובע שהוגדר בחוק. הסדר כאמור יכול להיות רק ביחס לשנת 2025 והוא חייב להניב את הסכום שהיה מופחת לעובד לפי ההפחתה שבחוק. הסדר הפחתה כאמור צריך להיות זהה לגבי קבוצות עובדים שיש להם תנאי העסקה ושכר דומים אצל אותו מעסיק. נוסף על כך, נקבע כי כל הסדר הפחתה צריך להיות מאושר על ידי הממונה על השכר והסכמי עבודה במשרד האוצר או על ידי החשב הכללי והממונה על התקציבים במשרד האוצר, לפי סוג המעסיק. 
יובהר כי לא נדרשת הסכמה מפורשת של כל עובד ועובד להסכם כאמור, אולם המעסיק צריך להביא את ההסכם שנחתם ואושר כאמור לידיעת עובדיו, וההסכמים יפורסמו באתר האינטרנט של משרד האוצר.
חוק משק החשמל (תיקון מס' 20), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-06-25T00:00:00
פרסום: ספר החוקים, 25/06/2025, מס' חוברת 3432, עמ' 688
שמות קודמים:
Name: הצעת חוק משק החשמל (תיקון מס' 20), התשפ"ה-2025 
Value: בקריאה השנייה והשלישית
Name: הצעת חוק משק החשמל (תיקון מס' 20) (תשלום מופחת), התשפ"ה-2025 
Value: בקריאה הראשונה
תקציר:
התיקון לחוק מסמיך את שר האנרגיה והתשתיות, בהתייעצות עם שר הרווחה והביטחון החברתי ובהסכמת שר האוצר, להגדיל, בתקנות, את ההנחה בתעריף החשמל הביתי הקבועה כיום בחוק עבור חשמל שצורך צרכן שהגיע לגיל פרישה וזכאי לגמלת הבטחת הכנסה. לפי החוק כנוסחו היום, הצרכנים האמורים זכאים להנחה של 50% בתעריף החשמל בעד 400 הקוט"ש הראשונים שצרכו בשימוש הביתי. התיקון קובע כי השר יהיה רשאי להגדיל את שווי ההנחה כאמור, הן בדרך של הגדלת שיעור ההנחה והן בדרך של הגדלת כמות החשמל שבעדה ניתנת ההנחה. בנוסף, התיקון לחוק מאפשר להגדיל את הסכום הכולל המרבי של ההנחות עבור צריכת חשמל מהן נהנות אוכלוסיות נוספות שקבע בתקנות שר האנרגיה והתשתיות בהתייעצות עם שר הרווחה והביטחון החברתי ובהסכמת שר האוצר, העומד כיום על סכום השווה ל-1.5% מסך התשלומים המשולמים על ידי כלל הצרכנים בעבור צריכת חשמל. לפי התיקון, הסכום המרבי האמור יגדל כך שבשנת 2026 יעמוד על סכום השווה ל-1.7% מסך התשלומים כאמור, ומשנת 2027 ואילך – יעמוד על 1.9% מסך התשלומים כאמור. כמו כן, נקבע בתיקון כי תקנות שלפיהן תבוטל לחלוטין הנחה עבור צריכת חשמל לאוכלוסייה מהאוכלוסיות האמורות, יהיו טעונות גם אישור של ועדת הכלכלה.
חוק הבעת עמדה של נפגע או נפגעת עבירה בנוגע לשחרור על־תנאי ממאסר (תיקוני חקיקה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: חילי טרופר, שלי טל מירון, מטי צרפתי הרכבי, קטי קטרין שטרית
תחילה: 2026-12-01T00:00:00
פרסום: ספר החוקים, 17/06/2025, מס' חוברת 3430, עמ' 680
שמות קודמים:
Name: הצעת חוק הבעת עמדה של נפגע או נפגעת עבירה בנוגע לשחרור על־תנאי ממאסר (תיקוני חקיקה), התשפ"ה–2025
Value: בקריאה הראשונה
Name: הצעת חוק הבעת עמדת נפגע או נפגעת עבירה בנוגע לשחרור מוקדם (תיקוני חקיקה), התשפ"ג-2023
Value: בדיון המוקדם
תקציר:
חוק זה קובע כי בחוק זכויות נפגעי עבירה  תורחב זכותם של נפגעי עבירות מין או אלימות להביע את עמדתם בנוגע לשחרור על־תנאי לפני ועדת השחרורים, והם יוכלו לבחור אם ברצונם להביעה בכתב או להתייצב לדיון ולהביעה בעל פה. עוד נקבע כי עמדת נפגע העבירה תתווסף לרשימת השיקולים שוועדת השחרורים שוקלת לפי חוק שחרור על תנאי ממאסר, לעניין הסיכון הצפוי לשלומו וביטחונו של נפגע העבירה משחרורו של האסיר. בנוסף, החוק מעביר את האחריות למסירת המידע לנפגעי עבירה משירות בתי הסוהר להנהלת בתי המשפט, וכן מחיל הסדרים דומים גם בחוק השיפוט הצבאי.
חוק הביטוח הלאומי (תיקון מס' 258), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-06-17T00:00:00
פרסום: ספר החוקים, 17/06/2025, מס' חוברת 3429, עמ' 678
שמות קודמים:
Name: הצעת חוק הביטוח הלאומי (תיקון מס' 258), התשפ"ה-2025 
Value: בקריאה השנייה והשלישית
Name: הצעת חוק הביטוח הלאומי (תיקון מס' 252) (מענק לימודים), התשפ"ה-2024 
Value: בקריאה הראשונה
תקציר:
חוק זה קובע כי לעניין זכאות למענק לימודים מהמוסד לביטוח לאומי עבור ילדיו של הורה עצמאי, גם נקיטה בהליכים משפטיים בבתי המשפט לענייני משפחה המעידים על כוונה לפירוק התא המשפחתי יוכלו להיחשב כפעולה בהליך של השתחררות מקשר הנישואין, וזאת גם אם לא נפתח הליך בבית דין דתי. מוצע כי הזכאות לפי התיקון המוצע תחל רק על תביעות למענק לימודים בעד שנת הלימודים שהחלה ב1.9.2025 ואילך.
חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 8 – הוראת שעה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה המשותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009
תחילה: 2025-06-17T00:00:00
פרסום: ספר החוקים, 17/06/2025, מס' חוברת 3428, עמ' 676
שמות קודמים:
Name: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 8 – הוראת שעה), התשפ"ה–2025
Value: בקריאה השנייה והשלישית
Name: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה), התשפ"ג-2023
Value: בקריאה הראשונה
תקציר:
מוצע לתקן את החוק, כהוראת שעה לשלוש שנים, באופן שיאפשר הנפקת מסמכי זיהוי ביומטריים, ונטילת אמצעי זיהוי ביומטריים גם על ידי עובדי מדינה שאינם עובדי רשות האוכלוסין. עובדי מדינה אלה יעברו את ההכשרות הניתנות לעובדי רשות האוכלוסין. התיקון יאפשר בין היתר לעובדי משרד העליה והקליטה להנפיק לעולים חדשים תעודת זהות עם הגעתם לנתב"ג.
חוק התקשורת (בזק ושידורים) (תיקון מס' 82 – הוראת שעה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: סימון מושיאשוילי, ינון אזולאי, שלום דנינו, דוד ביטן, אופיר כץ, משה גפני, צביקה פוגל, טלי גוטליב
תחילה: 2025-06-16T00:00:00
פרסום: ספר החוקים, 16/06/2025, מס' חוברת 3426, עמ' 670
שמות קודמים:
Name: הצעת חוק התקשורת (בזק ושידורים) (תיקון מס' 82 – הוראת שעה), התשפ"ה–2025
Value: בקריאה השנייה והשלישית
Name: הצעת חוק התקשורת (בזק ושידורים) (תיקון מס' 82 – הוראת שעה) (השקעה בהפקות מקומיות בשפה הגאורגית), התשפ"ה–2025
Value: בקריאה הראשונה
Name: הצעת חוק התקשורת (בזק ושידורים) (תיקון - השקעה בהפקות מקומיות בשפה הגאורגית), התשפ"ג-2023
Value: בדיון המוקדם
תקציר:
החוק קובע, בהוראת שעה, כי בכל שנה למשך 5 שנים יוקצה תקציב בסך 1.4 מיליון שקלים חדשים בחוקי התקציב השנתיים, לשם עידוד הפקת תוכניות בשפה הגאורגית. החוק חל לגבי תכנית בשפה הגיאורגית, שרוב יוצריה, רוב מבצעיה, רוב הצוות הטכני־הנדסי שנטל חלק בהפקתה ורוב צוות ההפקה הם תושבי ישראל שנולדו בגיאורגיה או שלפחות אחד מהוריהם נולד בגיאורגיה, ושתשודר בישראל בערוצים שלפחות מחצית מזמן השידור שלהם הוא בשפה הגאורגית, ובלבד שזמן השידורים הכולל של ערוצים אלו לא יפחת מ-12 שעות ביום במשך שישה ימים בשבוע. עוד קובע החוק כי המועצה לשידורי כבלים ולשידורי לווין תחלק את התקציב האמור בהתאם למבחני תמיכה שתקבע, וכי בחלוקת כספי התמיכה תבחן המועצה את התאמת ההפקה המקומית לאחת או יותר מהמטרות הקבועות בחוק, וביניהן  מתן אפשרות לבני הקהילה הגיאורגית לבטא את רחשי לב הקהילה, מסורותיהם ותרבותם; מתן מידע רלוונטי לבני הקהילה על מנת לסייע להם בהתמודדות עם הגופים השונים בישראל, ובכלל זה משרדי הממשלה; והצגת אורח החיים הישראלי, בכדי לסייע בקליטת בני הקהילה בישראל. בנוסף, המועצה תביא בחשבון בעת חלוקת כספי התמיכה את שעות השידור שבהן ישודרו ההפקות בערוצים האמורים.
חוק הנוטריונים (תיקון מס' 11), התשפ"ה-2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: מיכל מרים וולדיגר, שמחה רוטמן, משה סעדה, דבי ביטון, רון כץ
תחילה: 2026-01-01T00:00:00
פרסום: ספר החוקים, 12/06/2025, מס' חוברת 3424, עמ' 664
שמות קודמים:
Name: הצעת חוק הנוטריונים (תיקון מס' 11), התשפ"ה-2025
Value: בקריאה השנייה והשלישית
Name: הצעת חוק הנוטריונים (תיקון מס' 11) (התליית רישיון מרצון), התשפ"ה-2025
Value: בקריאה הראשונה
Name: הצעת חוק הנוטריונים (תיקון - השהיית רישיון יזומה), התשפ"ד-2024
Value: בדיון המוקדם
תקציר:
החוק מאפשר לנוטריון להתלות את רישיון הנוטריון שלו באופן יזום. החוק מבהיר מה הן התוצאות של התליית רישיון וחידוש רישיון לאחר התלייה – הן באופן יזום, הן אגב הגבלת חברות בלשכת עורכי הדין והן בעקבות השעיה או התליה משמעתיות. נקבע כי תחילת החוק תהיה מיום ה-1 בינואר 2026, ואולם, נוטריון שלא שימש כנוטריון בשנת 2025 ויבקש להתלות את רישיונו גם ביחס לשנה זו, יוכל להודיע על כך, באופן רטרואקטיבי החל ממועד התחילה ועד ליום 31 במרץ 2026.
חוק אסטרטגיית הביטחון הלאומי, התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוץ והביטחון
יוזמים: גדי איזנקוט, יולי יואל אדלשטיין
תחילה: 2025-06-11T00:00:00
פרסום: ספר החוקים, 11/06/2025, מס' חוברת 3423, עמ' 660
שמות קודמים:
Name: הצעת חוק אסטרטגיית הביטחון הלאומי, התשפ"ה–2025
Value: בקריאה הראשונה
Name: הצעת חוק אסטרטגיית הביטחון הלאומי, התשפ"ד-2024
Value: בדיון המוקדם
תקציר:
במסגרת החוק נקבע כי המטה לביטחון לאומי יגבש, עם כינונה של ממשלה חדשה, הצעת אסטרטגיה מדינית-ביטחונית של מדינת ישראל לקידום האינטרסים המדיניים והביטחוניים לשם חיזוק החוסן הלאומי של מדינת ישראל. הצעת האסטרטגיה המדינית-ביטחונית תתייחס להנחות היסוד בנוגע לאתגרים ולהזדמנויות המדיניים והביטחוניים הניצבים בפני מדינת ישראל, יפורטו בה האיומים והאתגרים ודירוגם וכן האמצעים והדרכים להתמודד עימם, לרבות הצגת החלופות לפירוט וכל מידע נוסף הנדרש לגיבושה ומימושה.  
כמו כן, הליך הגיבוש ייעשה בהתייעצות עם משרד הביטחון, משרד החוץ, המשרד לביטחון לאומי וגופי הביטחון, בעוד התייעצות עם משרדי ממשלה אחרים תהיה מסורה לשיקול דעתו של ראש המטה לביטחון לאומי. כל גוף שעימו נערכה התייעצות רשאי להציע חלופה לרכיב מהרכיבים המנויים בחוק, וזו תכלל בהצעת האסטרטגיה המדינית-ביטחונית לצד המלצתו של המטה לביטחון לאומי בדבר החלופה הנבחרת. עוד נקבע כי הממשלה, תאשר את האסטרטגיה המדינית-ביטחונית תוך חמישה חודשים מיום כינון ממשלה חדשה, לאחר שהוצגו בפניה החלופות וההמלצות השונות מטעם הגופים שעימם נערכה ההתייעצות, ככל שישנם, ולאחר שניתנה לה אפשרות לערוך בה שינויים. לצד זאת, הממשלה רשאית להחליט על אצילת סמכות זו, כולה או חלקה, לוועדת השרים לענייני ביטחון לאומי. האסטרטגיה המדינית-ביטחונית תוגש לוועדת החוץ והביטחון של הכנסת וראש הממשלה או ראש המטה לביטחון לאומי יציגו אותה לפני הוועדה בישיבה שתיוחד לעניין זה. בנוסף, נקבע כי האסטרטגיה המדינית-ביטחונית תהיה סודית ואסורה לפרסום, אם כי תמצית שלה תפורסם ברשומות ובאתר האינטרנט של הממשלה.
חוק לשכת עורכי הדין (תיקון מס' 46), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2026-01-01T00:00:00
פרסום: ספר החוקים, 10/06/2025, מס' חוברת 3422, עמ' 658
שמות קודמים:
Name: הצעת חוק לשכת עורכי הדין (תיקון מס' 46), התשפ"ה-2025 
Value: בקריאה השנייה והשלישית
Name: הצעת חוק לשכת עורכי הדין (תיקון מס' 47) (תקופת ההתמחות), התשפ"ה-2025 
Value: בקריאה הראשונה
תקציר:
חוק זה קובע כי תקופת ההתמחות במשפטים תעמוד על 12 חודשים, במקום 18 חודשים כפי שהיה נהוג בעבר. החוק ייכנס לתוקף עם סיומה של הוראת שעה הקובעת הסדר זהה להסדר זה, שנחקקה בעקבות מלחמת חרבות ברזל, ושאמורה לפקוע ב-31.12.2025.
חוק כלי הירייה (תיקון מס' 26), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: הוועדה לביטחון לאומי
יוזמים: צביקה פוגל, לימור סון הר מלך, מירב בן ארי, פנינה תמנו
תחילה: 2025-06-05T00:00:00
פרסום: ספר החוקים, 05/06/2025, מס' חוברת 3421, עמ' 656
שמות קודמים:
Name: הצעת חוק כלי הירייה (תיקון מס' 26), התשפ"ה–2025
Value: לקריאה השלישית
Name: הצעת חוק כלי הירייה (תיקון מס' 26) (דיווח על מגיש בקשה להחזיק בכלי ירייה), התשפ"ה–2025
Value: בקריאה הראשונה
Name: הצעת חוק כלי הירייה (תיקון – הודעה בגין חשש לחיי אדם מצד המגיש בקשה להחזיק בכלי ירייה), התשפ"ה–2024
Value: בדיון המוקדם
תקציר:
חוק כלי הירייה, התש"ט–1949 קובע כי עובד סוציאלי המטפל באדם ונודע לו כי אותו אדם מחזיק בכלי ירייה, ולדעתו יש בכך משום סכנה לאותו אדם או לציבור, יודיע על כך למנהל משרד העבודה והרווחה, שיהיה רשאי להעביר את הידיעה, בין היתר, לפקיד הרישוי ולצבא הגנה לישראל. 
במסגרת תיקון מס' 26, הורחבה הוראה זו, כך שהעובד הסוציאלי יוכל לדווח גם במקרים שבהם נודע לו כי האדם בו הוא מטפל הגיש בקשה לרישיון לכלי ירייה, וכן כאשר נודע לו כי בן משפחתו של המטופל, בעבר או בהווה, מחזיק בכלי ירייה או הגיש בקשה לרישיון לכלי ירייה, ובלבד שיש לדעתו סכנה לאותו אדם, לבן משפחתו או לציבור. בנוסף, הוסדר הליך העברת המידע בין משרד הרווחה והביטחון החברתי, שאליו יועבר הדיווח כאמור, לבין אגף רישוי כלי הירייה, וכן בין המשרד לבין גופים ביטחוניים המספקים כלי ירייה למשרתים בהם.
חוק עזרה משפטית בין מדינות (תיקון מס' 12), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-06-04T00:00:00
פרסום: ספר החוקים, 04/06/2025, מס' חוברת 3420, עמ' 654
שמות קודמים:
Name: הצעת חוק עזרה משפטית בין מדינות (תיקון מס' 12), התשפ"ה-2025
Value: בקריאה השנייה והשלישית
Name: הצעת חוק עזרה משפטית בין מדינות (תיקון מס' 12), התשפ"ד-2024
Value: בקריאה הראשונה
תקציר:
חוק זה קובע שניתן לאכוף צו חילוט זר הן לגבי רכוש הקשור בעבירה והן לגבי רכוש בשווי רכוש כאמור. אכיפת צו חילוט זר לגבי רכוש בשווי, תיעשה רק אם ניתן לבקש את החילוט של אותו הרכוש לפי הדין בישראל. כמו כן, נקבעה האפשרות למתן סעד זמני לגבי רכוש בשווי הרכוש הקשור לעבירה, לצורך הבטחת חילוט הרכוש בעתיד לבקשת המדינה הזרה.
חוק מניעת פגיעת גוף שידורים זר בביטחון המדינה (הוראה שעה - חרבות ברזל) (תיקון מס' 3), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-05-21T00:00:00
פרסום: ספר החוקים, 21/05/2025, מס' חוברת 3418, עמ' 650
שמות קודמים:
Name: הצעת חוק מניעת פגיעת גוף שידורים זר בביטחון המדינה (הוראה שעה - חרבות ברזל) (תיקון מס' 3), התשפ"ה-2025
Value: בקריאה הראשונה
תקציר:
ביום כ"ג באדר ב' התשפ"ד (2 באפריל 2024), פורסם חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, במסגרתו נקבע כהוראת שעה לארבעה חודשים, עד מועד סיום ההכרזה על מצב מיוחד בעורף או עד לסיום הפעולות הצבאיות המשמעותיות, לפי המוקדם שבהם, כי במידה וראש הממשלה שוכנע כי התכנים המשודרים בערוץ זר המשדר בישראל פוגעים באופן ממשי בביטחון המדינה, שר התקשורת יהיה רשאי, בהסכמת ראש הממשלה ובאישור ועדת השרים לענייני ביטחון לאומי או הממשלה להורות על פעולות למניעת או הפסקת פעילות של ערוץ זר, לרבות סגירת משרדי הערוץ הנמצאים בישראל. הוראה זו תינתן לאחר שתוצג בפני ראש הממשלה ושר התקשורת חוות דעת מקצועית אחת לפחות מגורמי הביטחון; ובלבד שטרם אישורה של ועדת השרים לענייני ביטחון לאומי או הממשלה, יוצגו בפניה חוות הדעת מטעם גורמי הביטחון. עוד נקבע כי תוקף הוראות אלו יהיה למשך ארבעים וחמישה ימים, לצד אפשרות להאריך תקופה זו לתקופה זהה לכל היותר בכל פעם, בכפוף, בין היתר, להצגת חוות דעת מקצועית כאמור. כמו כן, נקבע כי הוראה של שר התקשורת כאמור, ובפרט הארכתה, תובא לפני נשיא בית משפט מחוזי או סגנו בהקדם האפשרי לטובת ביקורת שיפוטית, במסגרתה יחליט האם לשנותה. במסגרת התיקון הראשון לחוק, הוארכה הוראת השעה עד ליום כ"ט בחשוון התשפ"ה (30 בנובמבר 2024).
במסגרת תיקון מספר 2, הוארך תוקפה של הוראת השעה בעניין מניעת פגיעת גוף שידורים זר בביטחון המדינה עד ליום ד' בסיוון התשפ"ה (31 במאי 2025). בנוסף, נקבע כי  תוקף הוראותיו של שר התקשורת הקבועות בחוק, יוארך מתקופה מרבית של 45 לתקופה שלא תעלה על 60 ימים, ובהתאם לכך תעשה גם כל הארכה נוספת.   
כעת, במסגרת תיקון מספר 3, הוארך תוקפה של הוראת השעה עד ליום י' בכסלו התשפ"ו (30 בנובמבר 2025).
חוק התכנון והבנייה (תיקון מס' 161), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: יעקב אשר
תחילה: 2025-05-25T00:00:00
פרסום: ספר החוקים, 25/05/2025, מס' חוברת 3419, עמ' 652
שמות קודמים:
Name: הצעת חוק התכנון והבנייה (תיקון מס' 161), התשפ"ה–2025
Value: בקריאה השנייה והשלישית
Name: הצעת חוק התכנון והבנייה (תיקון מס' 162) (הגדלת חיבור החשמל), התשפ"ה–2025
Value: בקריאה הראשונה
Name: הצעת חוק התכנון והבניה (תיקון – הגדלת חיבור החשמל), התשפ"ד–2024
Value: בדיון המוקדם
תקציר:
מוצע לקבוע 3 מדרגות לעניין הגדלות חיבור חשמל קיים. ראשית, הגדלות חיבור שגודלן עד 40X3 אמפר – מוצע לאפשר לחברת חשמל לבצע הגדלות כאמור ללא פנייה לרשות הרישוי המקומית; שנית, הגדלות חיבור שגודלן עולה על 40X3 אמפר – מוצע להטיל חברת החשמל חובת דיווח רבעונית לרשות המאשרת על הבקשות להגדלת החיבור שהוגשו לחברת החשמל. על סמך דיווח כאמור, רשות הרישוי תוכל לנקוט אמצעי אכיפה הקבועים בחוק התכנון והבנייה, ובין השאר להורות לחברת החשמל שלא לבצע את הגדלת החיבור או להורות על ניתוק המבנה מחשמל אם כבר חובר לרשת החשמל; שלישית, הגדלות חיבור שגודלן עולה על 63X3 אמפר –מצע להטיל על מבקש הגדלת החיבור כאמור חובה למסור לחברת החשמל הצהרה כי המבנה נושא הבקשה נבנה בהתאם להיתר הבנייה או אישור מאת רשות הרישוי.